Znamenie (album)

Znamenie je prvý dlhohrajúci album skupiny Podfuck po dvoch predchádzajúcich EP albumoch. Skladby vznikali v priebehu celej existencie kapely: od úplne najstaršej s názvom „Názor“ (jej vznik sa datuje niekedy k roku 2002), až po úplne najnovšiu tvorbu, ako je napríklad skladba „Znamenie“ (vznikala a dokončovala sa až počas nahrávania). Album sa nahrával a mixoval v Štúdiu skupiny The Parentals, v Košiciach. O túto časť nahrávania sa postaral Miroslav Felber. Mastering robil Daniel Pastucha vo vlastnom štúdiu (Patt Production) v priebehu júla 2012.

Je to prvý album skupiny, na ktorom sa podieľali aj hostia a boli použité iné nástroje, než na aké dovtedy zvykla hrávať. Bol nahrávaný v zložení: Miroslav Terifaj (spev, vokály, gitara, harmonika), Alexander Albert (spev, vokály, basová gitara), Michal Šmajda (gitara), Vladimír Palai (bicie, vokály).  

 Zoznam skladieb 
V zátvorkách sú uvedení autori textu.
 „Posledná“ 2:37 (Michal Šmajda, Miroslav Terifaj, Alexander Albert)
 „Zem“ 2:14 (Miroslav Terifaj)
 „Sny“ 2:52 (Miroslav Terifaj)
 „Dosť“ 3:55 (Michal Šmajda, Miroslav Terifaj)
 „Názor“ 3:37 (Miroslav Terifaj)
 „Som pripravený“ 2:48 (Miroslav Terifaj)
 „1.júl“ 2:53 (Miroslav Terifaj, Alexander Albert)
 „Znamenie“ 3:15 (Miroslav Terifaj)
 „Otvor konečne oči“ 2:51 (Michal Šmajda, Miroslav Terifaj)
 „Generácia“ 2:08 (Miroslav Terifaj)

 Skupina 
 Miroslav Terifaj (spev, vokály, gitara, harmonika)
 Alexander Albert (spev, vokály, basová gitara)
 Michal Šmajda (gitara)
 Vladimír Palai (bicie, vokály)

 Hostia 
 The Parentals - vokály (1,4,5,8,9)
 Miroslav Felber - klávesy (4)
 Filip Molčányi - saxofón (5) 

Kategória:Hudobné albumy z 2012
Kategória:Hudobné výhonky
Kategória:Debutové albumy